20 uhr - hof ebnet - die frisur hält  am igang drängle sich bereits dutzendi heissi girls und spitzi boys. sie warte nur druff ass die nögschti heissi PartyNight vo Chraftstoff 5 cha afoh. dr chrigi, dr präsi, kontrolliert am igang scho mol, ob au  alli passend verchleidet sin. alli wo sini kriterie nid erfülle bechömme halt au kei begrüessigs-drink vo ihm, tja selber tschuld!  okay, ehrlich gseit erfüllt die kriterie chuhm öpper und dorum gsehts drinne au gar nid so fasnächtlich uss, wie mä sich das viellicht erhofft hätti. do cha au die venezianischi GondolieriBar nid drüber wäg tüsche. wenigschtens isch's personal gröschteteils kreativ-fasnächtlich ikleidet, e bsunderi augeweid wie immer s' bar-personal ... ! sie hän denn an dem obe au am  meischte z'tue, was scho bald zunere usglassene stimmig füehrt!